જોકે ભયભીત પ્રજાજનો પૈકી ખાસ વોર્ડ નંબર બે માં તો દસથી પંદર ફુટ પાણી ભરાતાં હોવાના કારણે રહીશો દ્રારા તેમના વોર્ડના સદસ્યોને ફરીયાદ કરાતાં ગુરુવારે નગરપાલિકા દ્રારા પિંપળીયા તળાવને ખાલી કરવાની બાળકોની રમત જેવી કામગીરી હાથ ધરવામાં આવી હતી.નગરની ભુગર્ભ ગટર લાઇનનું પાણી પિંપળીયા તળાવમાં ઠાલવવાની વચ્ચે ચોમાસામાં પડનારા વરસાદનું પાણી તળાવમાં સંગ્રહી શકાય તે માટે ફાયટર જેવા મશીન વડે તળાવનું પાણી ઉલેચીને ભુગર્ભ ગટરલાઇનમાં નાંખીને પેલે પાર ધકેલવાની કામગીરી નગરના પ્રબુદ્ધ નાગરીકોમાં હાંસીપાત્ર બની હતી.આખરે ડિઝલનો ધુમાડો કરવાની આ બાળસહજ રમતમાં સફળતા નહી મળતાં વોર્ડના રહીશોમાં દેખાડો કરીને સાંજે પડતી મુકવામાં આવી હતી.